काठमाडौं, असार १५- दोस्रो चरणको स्थानीय तह निर्वाचनमा नेकपा एमालेले एक सय स्थानमा अग्रता लिएको छ । प्रतिस्पर्धी कांग्रेसलाई पछाडि पार्दै एमालेले अहिलेसम्म १ सय १ स्थानमा अग्रता लिएको हो ।
यतिबेलासम्मको मतगणना परिणममा एमाले भन्दा ११ स्थान कम अर्थात ९० स्थानमा कांग्रेसले अग्रता लिएको छ । यस्तै नेकपा माओवादी केन्द्रले २८ स्थानमा अग्रता लिएको छ भने राप्रपासहितका अन्य दलले ११ स्थानमा अग्रता लिएका छन । मतगणनाको यस परिणामले एमाले दोस्रो चरणमा पनि पहिलो स्थानमा बिजयी हुने देखिएको छ ।